钦定古今图书集成/明伦汇编/闺媛典/第109卷 > 皇清十五 > 张珽妻王氏
## 钦定古今图书集成/明伦汇编/闺媛典/第109卷 > 皇清十五 > 张珽妻王氏

按《高平县志》：“王氏，张珽妻。”王女幼失父，母，嫂李氏哺长之。年十六归珽。珽亦少，无怙恃，依于舅氏袁震家，震待之犹子。氏事舅翁夫妇如舅姑礼。珽尝远客，病失血，归淹床褥二年。及危，虑妻无依，氏泣曰：“君脱不讳，我不独生。”及珽死，氏

哭之哀，不食不寐。含殓毕，投缳死。年二十有五。